Document ID: 32015D0567

KOMISIJAS ĪSTENOŠANAS LĒMUMS (ES) 2015/567
(2015. gada 7. aprīlis),
ar ko Lēmuma 2003/467/EK I pielikumu groza attiecībā uz Lietuvas atzīšanu par dalībvalsti, kas ir oficiāli brīva no tuberkulozes attiecībā uz liellopu ganāmpulkiem
(izziņots ar dokumenta numuru C(2015) 2161)
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 1964. gada 26. jūnija Direktīvu 64/432/EEK par dzīvnieku veselības problēmām, kas ietekmē liellopu un cūku tirdzniecību Kopienā (1), un jo īpaši tās A pielikuma I daļas 4. punktu,
tā kā:
(1)
Direktīva 64/432/EEK attiecas uz liellopu tirdzniecību Savienībā. Tajā paredzēti nosacījumi, ar kuriem dalībvalsti var atzīt par oficiāli brīvu no tuberkulozes attiecībā uz liellopu ganāmpulkiem.
(2)
Komisijas Lēmuma 2003/467/EK (2) I pielikuma 1. nodaļā uzskaitītas dalībvalstis, kas atzītas par oficiāli brīvām no tuberkulozes attiecībā uz liellopu ganāmpulkiem.
(3)
Lietuva ir iesniegusi Komisijai dokumentus, kas apliecina visas tās teritorijas atbilstību Direktīvā 64/432/EEK paredzētajiem nosacījumiem attiecībā uz oficiāli no tuberkulozes brīvas dalībvalsts statusu attiecībā uz liellopu ganāmpulkiem. Tādējādi Lietuva būtu jāatzīst par dalībvalsti, kas ir oficiāli brīva no tuberkulozes attiecībā uz liellopu ganāmpulkiem.
(4)
Saraksts, kas sniegts Lēmuma 2003/467/EK I pielikuma 1. nodaļā, būtu jāgroza, tajā iekļaujot Lietuvu.
(5)
Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2003/467/EK I pielikumu groza saskaņā ar šā lēmuma pielikumu.
2. pants
Šis lēmums ir adresēts dalībvalstīm.
Briselē, 2015. gada 7. aprīlī

Labels: 18
6